- Hindi News
- National
- पुरानी गाइड लाइन ने उलझा दिया किसी को पहले उत्तर पुस्तिका बांटी तो किसी ने प्रश्न पत्र
पुरानी गाइड लाइन ने उलझा दिया-किसी को पहले उत्तर पुस्तिका बांटी तो किसी ने प्रश्न पत्र
माशिमं की ओर से बुधवार को प्रारंभ की गई बोर्ड परीक्षा के पहले पेपर में पुरानी बुकलेट मिलने से केंद्राध्यक्ष गाइड लाइन में उलझ कर रह गए। उन्हें इस बात की कोई जानकारी नहीं थी कि पहले उन्हें प्रश्न पत्र बांटना है या उत्तर पुस्तिका। दरअसल जो उन्हें गाइड लाइन दी गई थी, वह पुरानी थी और उसके मुताबिक परीक्षा के 10 मिनट पहले छात्र-छात्राओं को प्रश्न पत्र देने थे, लेकिन उसके बाद उन्हें संसोधित गाइड लाइन भेजी गई थी, जिसमें सबसे पहले उत्तर पुस्तिका देनी थी, लेकिन यह गाइड लाइन केंद्राध्यक्षों तक नहीं पहुंची।
शहर के एक्सीलेंस स्कूल में हायर सेकंडरी की परीक्षा प्रारंभ होने से पहले बच्चों को हिंदी के प्रश्न पत्र दिए गए, उसके बाद उन्हें उत्तर पुस्तिका बांटी गईं। स्कूल की केंद्राध्यक्ष कमलेश शुक्ला ने बताया कि उन्हें जो गाइड लाइन मिली थी, उस हिसाब से उन्हांेने काम किया है। उनके पास आदेश भी आया है। उधर एमएलबी स्कूल में केंद्राध्यक्ष केपी बागरी ने सबसे पहले बच्चों को उत्तर पुस्तिका वितरित कराई। उन्होंने कहा कि पहले से जो नियम चला आ रहा है, उस हिसाब से उन्होंने परीक्षा कराई है। इसी तरह बांसाकला के केंद्राध्यक्ष एससी जैन ने बताया कि उन्होंने पहले उत्तर पुस्तिका बांटी है। प्रश्न पत्र नहीं। उन्होंने कहा कि जो गाइड लाइन आई थी, उस हिसाब से पहले प्रश्न पत्र दिया जाना था, लेकिन बाद में संसोधित आदेश अाया था। जिसमंे उत्तर पुस्तिका पहले बंटने का आदेश दिया गया था। इस तरह केंद्राध्यक्ष परेशान नजर आए। इस संबंध में डीईओ पीपी सिंह का कहना है कि केंद्राध्यक्षों को परीक्षा की जो बुक लेट दी गई है, वह पुरानी है।
बिना प्रवेश पत्र के दिया कक्ष में प्रवेश
एमएलबी स्कूल में सुबह एक छात्र बिना प्रवेश पत्र के परीक्षा देने पहुंच गया। ड्य्टी पर तैनात शिक्षक ने उसे कक्ष से बाहर कर दिया और प्रवेश पत्र लाने के लिए कहा, कुछ देर बात केंद्राध्यक्ष बागरी बाहर आए और जबरन छात्र को अंदर ले गए और उसे कक्ष में बैठा दिया। इस संबंध में बागरी का कहना था कि बाद में उसके परिजन प्रवेश पत्र लेकर आए थे, इसलिए उसे कक्ष में बैठा दिया था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva